stanford-oval/wikipedia huggingface dataset:
Freedom Convoy 2022
Reaktiot

Canadian Trucking Alliance sanoutui irti mielenosoituksesta, asettui Trudeaun hallituksen tueksi koronatoimissa ja vaati rokotteiden ottamista. Trudeau kutsui mielenosoitusta marginaaliryhmän mielenilmaukseksi ja totesi myös rekkakuskien rokotekattavuuden olevan linjassa yleisen rokotekattavuuden kanssa. Trudeau poistui viikonloppuna 28.–30. tammikuuta 2022 Ottawasta turvallisuussyistä, ja 30. tammikuuta 2022 Ottawan pormestari Jim Watson vaati mielenosoittajilta kaupungin keskustan jättämistä, mihin ei myönnytty. Järjestäjät vakuuttivat protestien jatkuvan tarvittaessa kuukausien ajan.
Mielenosoituksen yhteydessä on nähty Natsi-Saksan ja Amerikan konfederaation lippuja. Kodittomien suojassa tapahtui välikohtaus, jossa yhden asukkaan ja järjestyksenvalvojan kimppuun käytiin. Ottawan poliisin avaama kriisilinja alkoi ottaa vastaan ilmoituksia protestien yhteydessä tehdyistä viharikoksista. Terry Foxin patsas ja National War Memorialin tuntemattoman sotilaan hauta häpäistiin. 6. helmikuuta 2022 pormestari Jim Watson julisti Ottawaan hätätilan. Hän ilmoitti, ettei kaupunki ollut enää hallinnassa vaan oli "häviämässä taistelua". Protestointi oli hänen mukaansa myös yltynyt jatkuvaksi metelöinniksi, ilotulittamiseksi ja juhlinnaksi. Poliisi toi esiin huolta siitä, että mielenilmaus veti puoleensa äärioikeistolaista ja ekstremististä ainesta. 6. helmikuuta 2022 toiminnasta protestien yhteydessä oli kummunnut yli 60 rikostutkintaa. Useimmat mielenosoittajat ovat kuitenkin olleet rauhallisia.
Freedom Convoyn järjestäjä Tamara Lich on kieltänyt, että Freedom Convoy 2022 olisi sidoksissa ekstremisteihin. Lich syytti 3. helmikuuta pidetyssä tiedotustilaisuudessa hallitusta ja mediaa pyrkimyksestä leimata mielenosoittajat rasisteiksi, naisvihaajiksi ja jopa terroristeiksi. Lichin mukaan mielenosoittajat ovat tavallisia rauhaa rakastavia kansalaisia kaikilta elämänaloilta. Rekkakuskien, asukkaiden ja poliisien turvallisuus on Freedom Convoyssa etusijalla, ja järjestäjät ilmoittavat kaikki epäilyt turvallisuuden vaarantamisesta poliisille. Mielenosoittajat ovat toimittaneet ruokaa kodittomien suojaan ja siivonneet katuja. He ovat myös puhdistanet lumesta Terry Foxin patsaan sekä National War Memorialin tuntemattoman sotilaan haudan, koristelleet ne ja järjestäneet patsaille vartioinnin.
Abacus Datan mielipidekyselyn perusteella 68 % kanadalaisista koki heillä olevan "hyvin vähän yhteistä" protestoijien kanssa, ja 32 % puolestaan koki heillä olevan "paljon yhteistä" protestoijien kanssa.  Mielenosoittajille alkoivat ilmaista tukea monet ihmiset, jotka yhtyivät kuljettajien huoliin esimerkiksi rokotepakoista. Järjestäjät olivat esittäneet äärimielisempiä kantoja; esimerkiksi järjestäjiin kuuluva Pat King oli puhunut valkoisen rodun keskuudessa toteutettavasta väestönvähennyksestä. Donald Trump osoitti tapahtumalle tukensa ja kutsui Trudeauta äärivasemmistolaiseksi mielipuoleksi.
Muut Convoy-tapahtumat

Toronto Star lehden mukaan ainakin 34 maassa on suunniteltu Kanadan mallin mukaista Convoy-tapahtumaa joko Facebookissa tai Telegramissa. Osa tapahtumista on jo alkanut, kun osaa vasta suunnitellaan.
Muut Convoy-tapahtumat > Suomi

Suomessa vastaavaa Convoy Finland -nimistä tapahtumaa alettiin suunnitella Telegramissa 26. tammikuuta 2022. Tapahtumalla päätettiin vaatia koronarajoitusten poistamista, polttoaineveron laskemista ja Marinin hallituksen eroa. Tapahtuman perustajana oli jyväskyläläinen lääkäri Annika Leino, joka on perussuomalaisten jäsen. Hän kuitenkin kiisti tapahtuman jälkeen olleensa sen johtaja.
Mielenilmauksen aikana Helsingin Mannerheimintien liikenne katkaistiin autojen pysäköimisellä sinne. Perjantaina 4. helmikuuta mielenosoitukseen osallistui yli 2 000 ihmistä; protestointia jatkettiin vielä seuraavina päivinä. Mielenilmauksen yhteydessä myös ammuttiin ilotulitteita ja heitettiin soihtuja poliiseja kohti. Lisäksi toimittajiin kohdistettiin häirintää.
Tutkija Niko Pyrhönen on arvellut, että suurin osa Convoy Finland 2022 -mielenosoittajista oli pikemminkin pitämässä hauskaa kuin osoittamassa mieltään koronarajoituksia tai bensan hintaa vastaan. Tapahtuman yhteydessä muun muassa saunottiin ja juopoteltiin yhdessä.
Johanna Vuorelma piti harmillisena 4. helmikuuta 2022 alkaneen mielenilmauksen osakseen saamaa yleistä pilkkaa ja totesi sen vievän mahdollisuuden tarkastella kriittisesti aktivoitumisen taustoja. Hän katsoi yhteiskunnallisen koheesion heikentyneen ja tämän olleen yksi korona-ajan suurimmista uhista.
Muut Convoy-tapahtumat > Uusi-Seelanti

Tiistaina 8. helmikuuta mielenosoittajat tukkivat sadoilla matkailuautoilla ja muilla suurikokoisilla ajoneuvoilla liikenteen Wellingtonin keskustassa. Useimmat autot poistuivat kaupungista vuorokauden sisällä, mutta muutaman sadan mielenosoittajan joukko leiriytyi parlamenttitalon edustan nurmikoille. Torstaina 120 mielenosoittajaa pidätettiin sen jälkeen kun poliisi oli määrännyt joukon poistumaan.
Muut Convoy-tapahtumat > Ranska

Perjantaina 11. helmikuuta koronarajoituksia vastustavat mielenosoittajat suuntasivat autoilla Pariisiin poliisin kiellosta huolimatta. Reutersin mukaan mielenosoituksiin on yhtynyt myös hallitusta vastustava keltaisten liivien liike.
Aiheesta muualla

CPAC: Truck convoy leaders hold news conference in Ottawa – February 3, 2022  3.2.2022. YouTube. Viitattu 8.2.2022.
The Judy Garland Story

| The Judy Garland Story Judy Garland |
| --- | --- | --- |

Kokoelmalevyn tiedot
 Äänitetty : 1939–1960-luku
 Julkaistu: 1989
 Formaatti: C-kasetti
 Tyylilaji: iskelmä
 Levy-yhtiö: Deja Vu Records
The Judy Garland Story (25 Phonographic Memories) on kokoelma-albumi yhdysvaltalaisen näyttelijän ja laulajan Judy Garlandin äänilevytuotannosta vuodesta 1939 1960-luvulla.
Albumi on julkaistu vuonna 1989 ja sen on tuottanut italialainen levy-yhtiö Deja Vu Records. Kyseessä on "dejavu® reference edition". Albumilla on kronologinen tiivistelmä Garlandin urasta. Tekstitys on englanninkielinen.
Kappaleet

Over the Rainbow  (E. Y. Harberg, H. Arlen)  – 2:39 (1939)
Rock a Bye Your Baby with a Dixie Melody  (D. R.)  – 2:56 (1940)
Johnny One Note  (Rodgers, Hart)  – 2:12 (1948)
Get Happy!  (Arlen, Koehler)  – 2:22 (1949)
Alexander’s Ragtime Band  (Irving Berlin)  – 1:56 (1956)
Give My Regards to Broadway  (G. Cohen)  – 1:51 (1956)
They Can’t Take That Away from Me  (Gershwin)  – 2:20 (1958)
When You’re Smiling  (Fisher, Goodwin)  – 3:10 (1964)
Just in Time  (Styne, Green)  – 3:18 (1966)
Stormy Weather  (Arlen, Koehler)  – 4:59
Ol’ Man River  (J. Kern, Hammerstein)  – 3:13
As Long As He Needs Me  (L. Bart)  – 3:55
Moon River  (J. Mercer, H. Mancini)  – 3:38
Almost Like Being in Love  (F. Loewe, Lerner)  – 3:12
San Francisco  (Kaper, Jurmann)  – 3:18
Smile  (Chaplin, Turner, Parson)  – 3:25
Fly Me to the Moon  (B. Howard)  – 3:34
More  (Newell, R. Ortolani)  – 2:49
I’ve Got My Love to Keep Me Warm  (Irving Berlin)  – 1:38
The Nearness of You  (E. Carmichael, N. Washington)  – 2:53
Hey Look Over Me  (Coleman, Leigh)  – 2:02
After You’ve Gone  (H. Creamer, Turner, Clayton)  – 2:18
You Made Me Love You  (James V. Monaco, Mac Carty)
For Me and My Gal  (Mills, Sterling)
The Trolley Song  (Martin, Blane)  – 5:37
The Journey

| The Journey Jamie Lynn Spears |
| --- | --- | --- |

Studioalbumin tiedot
 Julkaistu: 27. toukokuuta 2014
 Tuottaja(t): Corey Crowder
 Tyylilaji: country
 Levy-yhtiö: Sweet Jamie Music
Jamie Lynn Spearsin muut julkaisut
|   | The Journey 2014 |   |
Singlet albumilta The Journey
 ”How Could I Want More” Julkaistu: 26. marraskuuta 2013
The Journey on yhdysvaltalaisen kantrilaulaja Jamie Lynn Spearsin debyyttialbumi, joka julkaistiin vuonna 2014.
Kappaleet

| # | Nimi |
| --- | --- |
1.: "Shotgun Wedding"
2.: "Run"
3.: "How Could I Want More"
4.: "Mandolin Summer Sun"
5.: "Big Bad World"
6.: "All I Am Is Gone (Akustinen)"
7.: "Miss Mississippi/Oops…! I Did it Again (Akustinen)"
8.: "Run (Akustinen)"  
9.: "Shotgun Wedding (Akustinen)"
Togon jalkapallomaajoukkue

Togon jalkapallomaajoukkue on Togon jalkapalloliiton hallinnoima joukkue, joka edustaa Togoa kansainvälisissä otteluissa. Joukkue selvisi jalkapallon MM-kilpailuihin ensimmäisen kerran vuonna 2006.
Maailman huomion kohteeksi Togon jalkapallomaajoukkue joutui tammikuussa 2010, kun se joutui Cabindan vapautusliikkeeksi julistautuva FLEC-järjestön väijytykseen Angolassa 8.1.2010. Afrikan mestaruusturnaukseen matkalla olleen joukkueen kaksi jäsentä kuoli hyökkäyksessä, jonka FLEC kertoi olleen suunnattu saattueena toimineita sotilaita vastaan . Joukkueen apuvalmentaja ja tiedottaja saivat surmansa ja yhdeksän pelaajaa haavoittui väijytyksessä. Pahiten loukkaantui maalivahti Kodjovi Obilale. Pelaajat olisivat halunneet pelata kuolleiden tovereidensa muistoksi, mutta Togon valtiojohto päätti vetää joukkueen Angolan kisoista huonon turvallisuuden takia.
Arvokisat > Maailmanmestaruuskilpailut

1930–1970 - Ei osallistunut
1974–1982 - Ei selviytynyt karsinnoista
1986–1990 - Ei osallistunut
1994–2002 - Ei selviytynyt karsinnoista
2006 - Ensimmäinen kierros
2010–2018  - Ei selviytynyt karsinnoista
Arvokisat > Afrikan mestaruuskilpailut

| 0 | 1 | 2 |
| --- | --- | --- |
|  1957–1965 - Ei osallistunut  1968 - Ei selvinnyt karsinnoista  1970 - Ei selvinnyt karsinnoista  1972 - Ensimmäinen kierros  1974 - Vetäytyi kisoista  1976–1982 - Ei selvinnyt karsinnoista  1984 - Ensimmäinen kierros  1986 - Ei selvinnyt karsinnoista  1988 - Ei selvinnyt karsinnoista  1990 - Vetäytyi kisoista |   |  1992 - Ei selvinnyt karsinnoista  1994 - Vetäytyi kisoista karsintojen aikana  1996 - Ei selvinnyt karsinnoista  1998 - Ensimmäinen kierros  2000 - Ensimmäinen kierros  2002 - Ensimmäinen kierros  2004 - Ei selvinnyt karsinnoista  2006 - Ensimmäinen kierros  2008 - Ei selvinnyt karsinnoista  2010 - Vetäytyi kisoista  2012 - Ei selviytynyt karsinnoista  2013 - Puolivälierät  2017 - Ensimmäinen kierros |
Entisiä päävalmentajia

1997-1998  Eberhard Vogel
2002-2004  Antônio Dumas
2004-2/2006  Stephen Keshi
2/2006-12/2006  Otto Pfister
12/2006-2/2008  Stephen Keshi
2/2008-9/2008  Henri Stambouli
3/2009-9/2009  Jean Thissen
10/2009-5/2010  Hubert Velud
6/2010-3/2011  Thierry Froger
5/2015-4/2016  Tom Saintfiet
The Beatles: Get Back

| The Beatles: Get Back |
| --- | --- |

Pääosissa:  The Beatles
Alkuperäiskieli:  englanti
Tuotantokausia:  1
Jaksoja:  3
Tunnuskappale:  Get Back
Tuotanto
Ohjaaja(t):  Peter Jackson
Leikkaaja(t):  Jabez Olssen
Aiheesta muualla
IMDb 
The Beatles: Get Back on Peter Jacksonin yhdysvaltalaiselle Disney+-maksukanavalle ohjaama dokumenttisarja The Beatles -yhtyeen studiosessioista tammikuussa 1969. Vuonna 2021 valmistunut kolmiosainen, yhteiskestoltaan miltei kahdeksan tuntia kestävä tv-dokumentti on koottu Michael Lindsay-Hoggin ohjauksessa kuvatusta materiaalista, josta leikattiin myös vuoden 1970 dokumenttielokuva Let It Be. Peter Jacksonin mukaan se onkin oikeastaan ”dokumentti dokumentinteosta”. Sarjassa yhtye ideoi, kirjoittaa, harjoittelee ja nauhoittaa sittemmin yhtyeen viimeisiksi jääneillä Let It Be- ja Abbey Road -albumeilla julkaistuja kappaleita. Osa kappaleista julkaistiin yhtyeen jäsenten sooloalbumeilla yhtyeen hajottua; näitä ovat John Lennonin ”Gimme Some Truth” ja ”Jealous Guy”, Paul McCartneyn ”Another Day” ja George Harrisonin ”All Things Must Pass”.
Kun vuoden 1970 elokuva esitteli yhtyeen kovin riitaisena, nyt tehty kooste samasta materiaalista näyttää muusikoiden työskentelyä valtaosin hyvässä hengessä. Rennoissa sessioissa yhtye improvisoi monien muidenkin tekijöiden pop- ja rockkappaleiden pohjalta. Dokumentissa on myös monia vakavia keskusteluja ja paljon leikinlaskua. Elokuvassa ei ole kertojanääntä, mutta eräitä yksityiskohtia ja tapahtumakulkuja selvennetään tekstiplanssein. Myös epäselvää dialogia on paikoin tekstitetty englanniksi.
Ensimmäiset pari viikkoa kuvauksia tehdään Twickenhamin elokuvastudioilla tarkoituksena harjoitella myös tulevaa televisiokonserttia varten, mutta George Harrisonin kyllästyttyä Paul McCartneyn päsmäröintiin ja uhattua yhtyeen jättämisellä tiukan aikataulun konserttisuunnitelmasta luovutaan ja yhtye siirtyy oman Apple Corps -yhtiönsä vastavalmistuneeseen äänitysstudioon Lontoon Savile Row -kadulla. Pian sessioiden tunnelma ja työteho paranevat, kun yhtye saa vierailevaksi kosketinsoittajaksi George Harrisonin vanhan ystävän, yhdysvaltalaisen Billy Prestonin, joka tulee alun perin vain tervehdyskäynnille studioon. Dokumentin lopussa esitetään kokonaisuudessaan Let It Be -elokuvassa osittain nähty yllätyskonsertti studiorakennuksen katolla.
Esiintyjät

| 0 | 1 | 2 |
| --- | --- | --- |
|  John Lennon  | … |  kitarat, kosketinsoittimet, laulu   |
|  Paul McCartney  | … |  bassokitara, kitara, kosketinsoittimet, laulu   |
|  George Harrison  | … |  kitarat, laulu   |
|  Ringo Starr  | … |  rummut   |
|  Billy Preston  | … |  kosketinsoittimet   |
|  George Martin  | … |  tuottaja   |
|  Yoko Ono  | … |  Lennonin naisystävä   |
|  Linda Eastman  | … |  McCartneyn naisystävä   |
|  Michael Lindsay-Hogg  | … |  kuvausryhmän ohjaaja   |
Thunderstruck

| ”Thunderstruck” AC/DC |
| --- | --- | --- |

Singlen tiedot
 Albumilta: The Razors Edge
 Julkaistu: 21. syyskuuta 1990
 Tekijä(t): Angus Young, Malcolm Young
 Tuottaja(t): Bruce Fairbairn
 Tyylilaji: hard rock
 Kesto: 04.52
 Levy-yhtiö: Atlantic Records
Listasijoitukset
  5. (Mainstream Rock, 1990)    13. (22. syyskuuta 1990)
AC/DC:n muut singlet
| ”That's the Way I Wanna Rock ’n’' Roll” 1988 | ”Thunderstruck” 1990 | ”Moneytalks” 1990 |
Thunderstruck on australialaisen hard rock -yhtye AC/DC:n kappale, joka julkaistiin vuonna 1990 albumin The Razors Edge avausraitana sekä singlenä. Kappaleen ovat tehneet yhtyeen kitaristit Angus Young ja Malcolm Young.
Kappale on julkaistu livenä albumeilla Live ja Live: 2 CD Collector's Edition vuonna 1992. Sen livevideo julkaistiin vuonna 2001 AC/DC:n videolla Stiff Upper Lip Live.
Yhtyeen tunnetuimpiin kuuluvan kappaleen introssa on hyvin tunnettu tilutusosio kitaralla hi-hat "tikityksellä". Pian mukaan tulevat rummut, basso ja lopulta laulu kitaran tilutuksen kestäessä koko kappaleen ajan. Kappale on tunnettu myös mahtipontisuudestaan. Kappaleen huudosta ”Thun-DER!” on tullut jonkinlainen yhtyeen encoreselvennä. Kappaleesta on tehty musiikkivideo, joka kuvattiin Lontoossa Brixton Academyssa.
Kerrotaan, että Angus Young sai inspiraation kappaleeseen, kun lentokoneeseen, jossa hän oli, iski salama.
Kappaleen musiikkivideo on ylittänyt Youtubessa miljardin katselukerran rajapyykin vuonna 2021.
Kokoonpano

Brian Johnson – laulu
Angus Young – kitara
Malcolm Young – rytmikitara
Cliff Williams – basso
Chris Slade – rummut
Aiheesta muualla

AC/DC - Thunderstruck Youtubessa.
Takayuki Morimoto

| 0 | 1 | 2 |
| --- | --- | --- |

Henkilötiedot
Koko nimi: Takayuki Morimoto
Syntymäaika: 7. toukokuuta 1988 (ikä 36)
Syntymäpaikka: Kawasaki, Japani
Pelipaikka: hyökkääjä
Pituus: 180 senttimetriä
Seura
Seura:  Catania
Pelinumero: 15
Junioriseurat
1995−1998 1998−2001 2001−2004:  Tsudayama  Tokyo Verdy Junior  Tokyo Verdy Junior Youth
Seurat
| Vuodet | Seura | O (M) |
| 2004–2006 2006–2011 2011- |  Tokyo Verdy  Catania   Novara | 46 (5) 81 (15) 5 (2) |
Maajoukkue
| 2009– |  Japani | 9 (3) |
 Seurajoukkueuran tilastot kattavat vain kansalliset sarjat.
Takayuki Morimoto (jap. 森本 貴幸, Morimoto Takayuki; s. 7. toukokuuta 1988 Kawasaki, Japani) on japanilainen jalkapalloilija. Tällä hetkellä hän edustaa Italian Seria A:ssa pelaavaa Cataniaa. Morimoto on Japanin J. Leaguen historian nuorin pelaaja ja maalintekijä. Häntä on verrattu nuoreen Ronaldoon kokonsa, voimansa ja nopeutensa ansiosta.
Seurajoukkueura

Ammattilaisuransa Morimoto aloitti maaliskuussa 2004 Tokyo Verdyn joukkueessa, kun hän oli vain 15 vuotta 10 kuukautta vanha. Toukokuussa hän teki ensimmäisen maalinsa ja teki jo toisen ennätyksen ollessaan lähes 16-vuotias. Samana vuonna hän voitti J. Leaguen vuoden tulokkaan palkinnon. Heinäkuussa 2006 hänet lainattiin vuodeksi Serie A:han Calcio Catanian joukkueeseen.
Morimoto teki debyyttinsä Serie A:ssa tammikuussa 2007 vieraspelissä Atalantaa vastaan. Hän teki myös avausmaalinsa ottelussa. Maaliskuussa 2007 Morimoto loukkasi vasemman polvensa ja joutui olemaan sivussa ainakin kuusi kuukautta. Kesäkuussa 2007 hän sai toistaiseksi voimassa olevan sopimuksen Cataniassa.
Joulukuussa 2008 Morimoto solvi kolmen vuoden sopimuksen Catanian kanssa ja kaudella 2008-2009 hän teki 25 ottelussa 10 maalia ja sai myös muutamia syöttöpisteitä.
Maajoukkueura

Morimoto on pelannut Japanin alle 20-vuotiaiden joukkueessa 2004 lähtien. Vuonna 2008 hän osallistui kesäolympialaisiin, jossa joukkue putosi avauskierroksella.
Lokakuussa 2009 hän teki debyyttinsä aikuisten maajoukkueessa Skotlantia vastaan. Morimoto valittiin myös edustamaan Japania vuoden 2010 jalkapallon maailmanmestaruuskilpailuihin.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 2009 | 2 | 1 |
| 2010 | 7 | 2 |
2011: 0
| 2012 | 1 | 0 |
| Yhteensä | 10 | 3 |
Aiheesta muualla

National-Football-Teams
Japan National Football Team Database
Japanin joukkue – Kesäolympialaiset 2008
1 Nishikawa |
2 Hosogai |
3 Yoshida |
4 Mizumoto |
5 Nagatomo |
6 Morishige |
7 Uchida |
8 K. Honda |
9 Toyoda |
10 Kajiyama |
11 Okazaki |
12 Taniguchi |
13 Yasuda |
14 Kagawa |
15 Morimoto |
16 T. Honda |
17 Lee |
18 Yamamoto |
Valmentaja Sorimachi
Japanin joukkue – Jalkapallon MM-kilpailut 2010
1 Narazaki |
2 Abe |
3 Komano |
4 Tanaka |
5 Nagatomo |
6 Uchida |
7 Endō |
8 Matsui |
9 Okazaki |
10 S. Nakamura |
11 Tamada |
12 Yano |
13 Iwamasa |
14 K. Nakamura |
15 Konno |
16 Ōkubo |
17 Hasebe |
18 Honda |
19 Morimoto |
20 Inamoto |
21 Kawashima |
22 Nakazawa |
23 Kawaguchi |
Valmentaja Okada
The Avenger

| The Avenger Amon Amarth |
| --- | --- | --- |

Studioalbumin tiedot
 Äänitetty : maaliskuu 1999, Abyss Studio
 Julkaistu: 2. syyskuuta 1999
 Tuottaja(t): Peter Tägtgren
 Tyylilaji: melodinen death metal
 Kesto: 36.12
 Levy-yhtiö: Metal Blade
Amon Amarthin muut julkaisut
| Once Sent from the Golden Hall 1998 | The Avenger 1999 | The Crusher 2001 |
The Avenger on ruotsalaisen melodisen death metal -yhtye Amon Amarthin toinen täyspitkä albumi, joka julkaistiin vuonna 1999.
Kappaleet

Bleed for Ancient Gods – 4.31
The Last with Pagan Blood – 5.39
North Sea Storm – 4.56
Avenger – 7.11
God, His Son and Holy Whore – 4.00
Metalwrath – 3.50
Legend of a Banished Man – 6.05
Thor Arise – 5.07
Kokoonpano

Johan Hegg − laulu
Olavi Mikkonen − kitara
Johan Söderberg − kitara
Ted Lundström − bassokitara
Fredrik Andersson − rummut
Kokoonpano > Muut tekijät

Peter Tägtgren − äänittäjä, miksaaja
Peter In De Betou − masteroija
Thomas Everhard − kansikuva, layout
Arviot

Allmusic:
Aiheesta muualla

The Avenger discogs.com -sivustolla
Albumi The Avenger Encyclopaedia Metallum -sivustolla (englanniksi)
The Judas Kiss

| ”The Judas Kiss” Metallica |
| --- | --- | --- |

Singlen tiedot
 Albumilta: Death Magnetic
 Julkaistu: 8. syyskuuta 2008
 Tuottaja(t): Rick Rubin
 Tyylilaji: thrash metal
 Kesto: 08.01
 Levy-yhtiö: Warner Bros.
Metallican muut singlet
| ”Cyanide” 2008 | ”The Judas Kiss” 2008 | ”All Nightmare Long” 2008 |
The Judas Kiss on amerikkalaisen metallimusiikkia soittavan yhtyeen, Metallican, 43. singlejulkaisu, ja neljäs Death Magnetic -albumilta. Single oli viimeinen ennen itse albumin julkaisua.
Kappaleet

The Judas Kiss – 8.01 (Hetfield, Ulrich, Hammett, Trujillo)
Kokoonpano

James Hetfield – laulu, rytmikitara
Kirk Hammett – soolokitara, taustalaulu
Robert Trujillo – bassokitara, taustalaulu
Lars Ulrich – rummut, lyömäsoittimet
Rick Rubin – tuottaja
Ted Jensen – masteroija
Greg Fidelman – miksaaja
Tipperary

| Tipperary Tiobraid Árann |
| --- | --- |
 Tipperary
 Koordinaatit: 52°28′26″N, 8°9′36″W 
Valtio:  Irlanti
kreivikunta:  Tipperary
provinssi:  Munster
Pinta-ala:  
 – Metropolialue:  3,4 km²
Korkeus:  102 m
Väkiluku (2006):  5 065
 – Metropolialue:  4 415
 
 http://www.tipperarytc.ie/ 
Infobox OKVirheellinen NIMI-arvo: 
Tipperaryn pääkatu.
Tipperary (iiriksi Tiobraid Árann, Áran lähde) on Etelä-Irlannissa Munsterin provinssissa sijaitseva pieni kaupunki. Tipperaryn kreivikunta on yksi Irlannin 32:sta kreivikunnasta. Tipperary tuli tunnetuksi ensimmäisen maailmansodan aikaisesta laulusta It’s a Long Way to Tipperary.
Aiheesta muualla

Kuvia tai muita tiedostoja aiheesta Tipperary Wikimedia Commonsissa
Tipperaryn kreivikunta

| Tipperaryn kreivikunta County Tipperary Contae Thiobraid Árann |
| --- | --- |
 Vaakuna
 Kreivikunnan sijainti Irlannissa
Valtio:  Irlanti
Provinssi:  Munster
Hallinto:  
 – hallinnollinen keskus:  Clonmel (eteläosa) Nenagh (pohjoisosa)
Pinta-ala:  4 247,95 km²
Väkiluku (2016):  160 441
 – väestötiheys:  37,8 as./km²
Lyhenteet:  
 – rekisterikilven tunnus:  TN
 – ISO 3166:  IE-TA
 
Kreivikunnan internetsivut
Tipperaryn kreivikunta (engl. County Tipperary, iiriksi Contae Thiobraid Árann) on Irlannin tasavallan kreivikunta Munsterin historiallisessa provinssissa maan eteläosassa. Kreivikunnassa on 160 441 asukasta (vuonna 2016) ja sen pinta-ala on 4 247,95 neliökilometriä.
Kreivikunta on saanut nimensä Tipperaryn kaupungilta. Se tunnetaan esimerkiksi laulusta ”It’s a Long Way to Tipperary”, jota tipperarylaiset sotamiehet lauloivat ensimmäisessä maailmansodassa.
Aiheesta muualla

Kuvia tai muita tiedostoja aiheesta Tipperaryn kreivikunta Wikimedia Commonsissa
Kreivikunnan internetsivut
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin